# Oriol Alamany i Sesé

Oriol Alamany i Sesé (Barcelona, 1958) és un fotògraf català reconegut per les seves fotografies i reportatges sobre temes de natura i de viatges. Els motius que inspiren la seva obra fotogràfica són el món natural, els viatges i els vestigis d'antigues civilitzacions.
Ha publicat les seves fotografies en diversos llibres i també en nombroses revistes, com National Geographic, Lonely Planet, BBC Wildlife, GEO, Altaïr, Descobrir, o Rutas del mundo, entre d'altres, i diaris (El País, La Vanguardia, Avui, El Periódico i The Guardian).

## Biografia

Alamany va estudiar biologia i disseny gràfic, però a la dècada del 1970 va començar a fer fotografies, treballant en aquest camp a partir de la dècada següent.
Des de 1984 ha recorregut el món fotografiant diversos països africans (Marroc, Sud-àfrica, Kenya, Botswana, Egipte, Namíbia i Zimbàbue), Amèrica (Argentina, Canadà, Xile, illes Malvines, Estats Units), Àsia (Turquia, Índia, Jordània, Nepal, Iemen), Europa (Àustria, França, Itàlia, Regne Unit, Suïssa) i Austràlia. A casa nostra s'ha centrat principalment en els Pirineus, les Balears i els parcs nacionals.
Ha col·laborat en el guardonat programa de Catalunya Ràdio "Els viatgers de la Gran Anaconda", presentat per Toni Arbonés, amb una secció dedicada a la fotografia de viatges.
El 2010 va participar com a presentador del capítol sobre Sant Maurici al programa de TV3 "El paisatge favorit de Catalunya".
A partir de gener de 2011 Canal 33 emet el programa Fotografies, que presentarà Antoni Tortajada, dedicat a diversos fotògrafs, tant històrics com contemporanis, entre els quals s'hi troba Oriol Alamany.
És membre fundador de les entitats DEPANA (Lliga per a la Defensa del Patrimoni Natural) i AEFONA (Asociación Española de Fotógrafos de Naturaleza).

## Llibres publicats

* 1997: Fotografiar la naturaleza (Editorial Planeta)
* 1997: Fotógrafos de la naturaleza (SEO-BirdLife)
* 2001: Viajar con tu cámara (Península)
* 2001: Aigüestortes (Símbol Editors)
* 2003: Parques Nacionales de España (Lynx Edicions)
* 2006: Aran, natura i cultura (Símbol Editors)
* 2007: La pell de Catalunya, amb Kim Manresa (La Magrana-National Geographic)
* 2007: Itinerarios por los Pirineos (Lynx Edicions)

## Premis i reconeixements

* 1983: 1r Premi Foto Natura-Kodak
* 1987: 2n Premi Natura FotoPres
* 1988: 3r Premi Natura FotoPres
* 1989: 2n Premi II Biennal de Fotografia de Barcelona
* 1994: Premi Mountain Wilderness, al Festival Internacional de Cinema de Muntanya Vila de Torelló
* 1994: Premi Millor documental espanyol, al Festival Internacional de Cinema de Muntanya Vila de Torelló
* 1994: Premi Alimara CETT
* 1999: Premi Bandera Europea de Medio Ambiente, pel llibre Fotografiar la naturaleza
* 2004: Premi Pica d'Estats, a la trajectòria
* 2007: Premi Pica d'Estats, de Reportatge Fotogràfic
* 2007: Premi Images of the Year Award, de Naturescapes.net
* 2009: Dos premis al certàmen European Wildlife Photographer of the Year, de la GDT

## Exposicions

* 1979: "Flash d'Hivern" (col·lectiva), Correu Català, Barcelona
* 1982: "Parc Natural Sant Llorenç" (col·lectiva), Terrassa
* 1983: "Fotonatura-Kodak" (col·lectiva), Madrid
* 1985: "Bienal de Creacions Culturals Juvenils de l'Europa Mediterrània" (col·lectiva) a Transformadors, Barcelona
* 1987: "FotoPres" (col·lectiva), "la Caixa", Barcelona
* 1988: "FotoPres" (col·lectiva), "la Caixa", Barcelona
* 1989: "Biennal de Fotografia de Barcelona" (col·lectiva), Caixa de Barcelona, Barcelona
* 1991-92: "Fotosfera" (col·lectiva), Museu de la Ciència de Barcelona, Barcelona
* 1992: col·lectiva, a la sala d'exposicions de Casanova Profesional, Barcelona
* 1992: "Exponaturaleza Imagina" (col·lectiva), Almeria
* 1993: "Terra Australis" (individual), a la sala d'exposicions de Casanova Profesional, Barcelona
* 1995: "Terra Australis" (individual), a la sala d'exposicions de Caixa Tarragona, Flix
* 1996: "Terra Australis" (individual), al Parc Natural del Delta de l'Ebre, Deltebre
* 1998: "Destellos de África" (individual), a la III Biennal Olot Fotografia, sala Racó de l'Art, Olot
* 1999: "Un año en los Pirineos" (col·lectiva), al centre cultural de Gràcia, Barcelona
* 2005: "Parcs Nationals" (individual), al Grandeur Nature Festival al Châteaux Royal, Cotlliure (Rosselló)
* 2007: "Retalls de Rapa Nui" (individual), a Asmat, Barcelona
* 2008: "Retalls de Rapa Nui" (individual), a la Mostra Internacional Olot-Fotografia
* 2009: "Objectiu Gavarres" (individual), al Centre Cultural La Fàbrica de Celrà
* 2010: "Objectiu Gavarres" (individual), al Museu del Suro de Palafrugell
* 2010: "Objectiu Gavarres" (individual), al Castell de Benedormiens de Castell d'Aro

## Referències

* ↑ Publicacions en revistes
* ↑ «Oriol Alamany, a Fonacor». Arxivat de l'original el 2011-01-23. [Consulta: 22 gener 2011].
* ↑ Oriol Alamany a Fotonatura Arxivat 2010-10-28 a Wayback Machine. (castellà)
* ↑ «Viatges». Catalunya Ràdio. Arxivat de l'original el 12 de juny 2011. [Consulta: 16 febrer 2011].
* ↑ «El paisatge favorit de Catalunya». TV3. Arxivat de l'original el 16 de maig 2010. [Consulta: 19 febrer 2011].
* ↑ Notícia del programa de TV3 Fotografies, a AFES (castellà)
* ↑ «Ibiza Foto Cracks» (en castellà). [Consulta: 19 febrer 2011].
* ↑ Fotografiar la naturaleza, a GoogleBooks
* ↑ «Fotografiar la naturaleza, a CasaDelLibro». Arxivat de l'original el 2009-11-30. [Consulta: 25 octubre 2010].
* ↑ Fotógrafos de la naturaleza, a GoogleBooks
* ↑ «Viajar con tu cámara, a CasaDelLibro». Arxivat de l'original el 2010-09-04. [Consulta: 25 octubre 2010].
* ↑ Aigüestortes, a Kowasa
* ↑ «Parques Nacionales de España, a LibrosAulaMagna». Arxivat de l'original el 2012-06-03. [Consulta: 25 octubre 2010].
* ↑ Parques Nacionales de España, a CasaDelLibro
* ↑ «Aran, natura i cultura, a SímbolEditors». Arxivat de l'original el 2007-07-09. [Consulta: 25 octubre 2010].
* ↑ Oriol Alamany parla del llibre Aran, natura i cultura a Catalunya Ràdio
* ↑ Aran, natura i cultura, al web de Turisme de Lleida Arxivat 2016-03-03 a Wayback Machine. PDF
* ↑ La pell de Catalunya: un viatge fotogràfic per la nostra geografia, a Kowasa
* ↑ La pell de Catalunya: un viatge fotogràfic per la nostra geografia, a Agapea
* ↑ Itinerarios por los Pirineos, a CasaDelLibro
* ↑ Notícia del Premi Pica d'Estats, al 3cat24
* ↑ Notícia del Premi Pica d'Estats, al web de la FEEC
* ↑ «Premi Images of the Year, a NatureScapes». Arxivat de l'original el 2010-01-15. [Consulta: 25 octubre 2010].
* ↑ «III Biennal, Mostra Internacional de Fotografia d'Olot». Arxivat de l'original el 2010-10-05. [Consulta: 25 octubre 2010].
* ↑ Catàleg de la VIII Biennal, Mostra Internacional de Fotografia d'Olot Arxivat 2010-10-02 a Wayback Machine. PDF
* ↑ Notícia de l'exposició "Objectiu Gavarres" al web de l'ajuntament de Celrà
* ↑ Invitació a l'exposició "Objectiu Gavarres" a Celrà PDF
* ↑ «Notícia de l'exposició "Objectiu Gavarres" al web del Museu del Suro». Arxivat de l'original el 2010-09-23. [Consulta: 25 octubre 2010].
* ↑ Notícia de l'exposició "Objectiu Gavarres" al web de l'ajuntament de Palafrugell
* ↑ Notícia de l'exposició "Objectiu Gavarres" a ElPunt
* ↑ Notícia de l'exposició "Objectiu Gavarres" a LaRàdioActivitat
* ↑ Díptic de l'exposició "Objectiu Gavarres" a Castell d'Aro Arxivat 2012-03-20 a Wayback Machine. PDF

## Enllaços externs

* Pàgina web d'Oriol Alamany Arxivat 2011-09-02 a Wayback Machine.
* Entrevista al web de la FEEC, publicada al Vèrtex nº 209 Arxivat 2009-12-25 a Wayback Machine.
* Oriol Alamany al programa "El paisatge favorit de Catalunya", de TV3 Arxivat 2010-05-16 a Wayback Machine.